CELEX: 32007R0943
Language: el
Date: 2007-08-08
Title: Κανονισμός (ΕΚ) αριθ. 943/2007 της Επιτροπής, της 8ης Αυγούστου 2007 , για τον καθορισμό, για την περίοδο εμπορίας 2007/08, της ελάχιστης τιμής που θα πληρωθεί στους παραγωγούς για τα ξερά δαμάσκηνα καθώς και το ποσό της ενίσχυσης στην παραγωγή για τα ξερά δαμάσκηνα

9.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 208/3
            
         
      ΚΑΝΟΝΙΣΜΌΣ (ΕΚ) αριθ. 943/2007 ΤΗΣ ΕΠΙΤΡΟΠΉΣ
   
   της 8ης Αυγούστου 2007
   για τον καθορισμό, για την περίοδο εμπορίας 2007/08, της ελάχιστης τιμής που θα πληρωθεί στους παραγωγούς για τα ξερά δαμάσκηνα καθώς και το ποσό της ενίσχυσης στην παραγωγή για τα ξερά δαμάσκηνα
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), και ιδίως το άρθρο 6β παράγραφος 3 και το άρθρο 6γ παράγραφος 7,
   Εκτιμώντας τα ακόλουθα:
   
               (1)
            
            
               Το άρθρο 3 παράγραφος 1 στοιχείο δ), του κανονισμού (ΕΚ) αριθ. 1535/2003 της Επιτροπής, της 29ης Αυγούστου 2003, με αντικείμενο λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης στον τομέα των μεταποιημένων προϊόντων με βάση τα οπωροκηπευτικά (2), καθόρισε τις ημερομηνίες των περιόδων εμπορίας των ξερών δαμασκήνων.
            
         
               (2)
            
            
               Τα προϊόντα για τα οποία καθορίζονται η ελάχιστη τιμή και η ενίσχυση ορίζονται στο άρθρο 3 του κανονισμού (ΕΚ) αριθ. 464/1999 της Επιτροπής, της 3ης Μαρτίου 1999, για λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης στα ξερά δαμάσκηνα (3), και τα χαρακτηριστικά στα οποία πρέπει να ανταποκρίνονται τα προϊόντα αυτά εμφαίνονται στο άρθρο 2 του εν λόγω κανονισμού.
            
         
               (3)
            
            
               Πρέπει συνεπώς να καθοριστεί η ελάχιστη τιμή για τα ξερά δαμάσκηνα για την περίοδο 2007/08, σύμφωνα με τα κριτήρια που καθορίζονται αντιστοίχως στο άρθρο 6β και 6γ του κανονισμού (ΕΚ) αριθ. 2201/96.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των μεταποιημένων προϊόντων με βάση τα οπωροκηπευτικά,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για την περίοδο εμπορίας 2007/08, η ελάχιστη τιμή που αναφέρεται στο άρθρο 6α παράγραφος 2 του κανονισμού (ΕΚ) αριθ. 2201/96 καθορίζεται σε 1 935,23 ευρώ ανά τόνο ξερών δαμασκήνων Ente, σε καθαρό βάρος στο στάδιο της εξόδου από τη γεωργική εκμετάλλευση.
   Για την περίοδο εμπορίας 2007/08, το ποσό της ενίσχυσης στην παραγωγή σύμφωνα με το άρθρο 6α παράγραφος 1 του κανονισμού (ΕΚ) αριθ. 2201/96 καθορίζεται σε 681,79 ευρώ ανά τόνο καθαρού βάρους ξερών δαμασκήνων.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Αυγούστου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 297 της 21.11.1996, σ. 29. Κανονισμός όπως τροποποιήθηκε τελευταία με την πράξη περί των όρων προσχωρήσεως της Δημοκρατίας της Βουλγαρίας και της Ρουμανίας, και των προσαρμογών των συνθηκών επί των οποίων βασίζεται η Ευρωπαϊκή Ένωση (ΕΕ L 157 της 21.6.2005, σ. 203).
   
      (2)  ΕΕ L 218 της 30.8.2003, σ. 14. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1663/2005 (ΕΕ L 267 της 12.10.2005, σ. 22).
   
      (3)  ΕΕ L 56 της 4.3.1999, σ. 8. Κανονισμός όπως τροποποιήθηκε με τον κανονισμό (ΕΚ) αριθ. 2198/2003 (ΕΕ L 328 της 17.12.2003, σ. 20).